CELEX: 62016CA0465
Language: hr
Date: 2019-02-28 00:00:00
Title: predmet C-465/16 P: Presuda Suda (treće vijeće) od 28. veljače 2019. — Vijeće Europske unije protiv Growth Energy, Renewable Fuels Association, Europske komisije, ePURE, de Europese Producenten Unie van Hernieuwbare Ethanol („Žalba — Damping — Provedbena uredba (EU) br. 157/2013 — Uvoz bioetanola podrijetlom iz Sjedinjenih Američkih Država — Konačna antidampinška pristojba — Dampinška marža utvrđena na nacionalnoj razini — Tužba za poništenje — Udruženja koja zastupaju proizvođače koji nisu izvoznici i trgovce/proizvođače mješavina — Procesna legitimacija — Izravan utjecaj — Osobni utjecaj”)

15.4.2019   
            
            
               HR
            
            
               Službeni list Europske unije
            
            
               C 139/8
            
         
      Presuda Suda (treće vijeće) od 28. veljače 2019. — Vijeće Europske unije protiv Growth Energy, Renewable Fuels Association, Europske komisije, ePURE, de Europese Producenten Unie van Hernieuwbare Ethanol
      (predmet C-465/16 P) (1)
      
      („Žalba - Damping - Provedbena uredba (EU) br. 157/2013 - Uvoz bioetanola podrijetlom iz Sjedinjenih Američkih Država - Konačna antidampinška pristojba - Dampinška marža utvrđena na nacionalnoj razini - Tužba za poništenje - Udruženja koja zastupaju proizvođače koji nisu izvoznici i trgovce/proizvođače mješavina - Procesna legitimacija - Izravan utjecaj - Osobni utjecaj”)
      (2019/C 139/05)
      Jezik postupka: engleski
      
         Stranke
      
      
         Žalitelj: Vijeće Europske unije (zastupnici: S. Boelaert, agent, uz asistenciju N. Tuominena, avocatăa)
      
         Druge stranke u postupku: Growth Energy, Renewable Fuels Association (zastupnici: P. Vander Schueren, advocaat, uz asistenciju N. Mizulina i M. Peristerakija, odvjetnika), Europska komisija (zastupnici: T. Maxian Rusche i M. França, agenti), ePURE, de Europese Producenten Unie van Hernieuwbare Ethanol (zastupnici: O. Prost i A. Massot, odvjetnici)
      
         Izreka
      
      
                  1.
               
               
                  Ukida se presuda Općeg suda Europske unije od 9. lipnja 2016., Growth Energy i Renewable Fuels Association/Vijeće (T-276/13, EU:T:2016:340), osim u dijelu u kojem su udruženja Growth Energy i Renewable Fuels Association tužbu podnijela pojedinačno, kao zainteresirane stranke u postupku.
               
            
                  2.
               
               
                  Tužba za poništenje koju su podnijela udruženja Growth Energy i Renewable Fuels Association odbacuje se kao nedopuštena, u dijelu u kojem su je ona podnijela u svojstvu zastupnika interesa uzorkovanih američkih proizvođača bioetanola.
               
            
                  3.
               
               
                  Predmet se vraća Općem sudu na odlučivanje o tužbi za poništenje udruženja Growth Energy i Renewable Fuels Association, u dijelu u kojem su ona tu tužbu podnijela u svojem svojstvu zastupnika interesa trgovaca/proizvođača mješavina Murex i CHS.
               
            
                  4.
               
               
                  O troškovima će se odlučiti naknadno.
               
            
         (1)  SL C 402, 31. 10. 2016.